***Dragi elevi, vă fac o planificare a orelor de educație tehnologică pe perioada în care suntem acasă.***

Pentru ***Educație tehnologică*** vom face un portofoliu, pe care îl prezentaţi când ne vom întâlni. Acest portofoliu poate fi digital sau un dosar care să conțină următoarele:

***Săptămâna 1*** (11-15 martie) ***în caiet***

**CUM OCUPĂM UN LOC DE MUNCĂ**

În vederea ocupării unui loc de muncă se parcurg următorii pași:

* Întocmirea unor documente: scrisoare de intenție, curriculum vitae (CV), și depunerea lor la unitatea economică unde solicităm locul de muncă;
* Participarea la interviul de angajare;
* Testarea, susținerea unui concurs de ocupare a postului respectiv;
* Examinarea medicală;
* Angajarea.

***Săptămâna 2*** (16-22 martie) și ***Săptămâna 3*** (23-29 martie)

***În portofoliu:*** fiecare dintre voi veți redacta (scrie) câte un CV și o scrisoare de intenție (aveți model în carte, ultima pagină) sau vă puteți inspira de pe internet.

 Considerăm că avem 25 ani și solicităm un loc de muncă. (sunt curioasă unde vă vedeți peste 10 ani);

***Săptămâna 4*** (30martie – 5 aprilie):

***În portofoliu: INTERVIUL DE ANGAJARE***

 ***Un interviu este compus dintr-o serie de întrebări și răspunsuri, desfășurate între două persoane de regulă, fiecare încercând să afle informații.***

Concepeți un interviu cu exemple de întrebări care credeți că vi se vor pune de patronul la care doriți să vă angajați și posibile răspunsuri la aceste întrebări. (cel puțin 10 întrebări) – *găsiți modele pe internet.*